**Újra lehet csónakázni Miskolctapolcán**

A Barlangfürdő mellett megújult Ősparkban - gyönyörű környezetben - található a Csónakázó-tó. A tavon vidám vízibiciklizésre és kalandos csónakázásra is lehetősége van a látogatóknak. A tavasz beköszöntével, 2024. március 29-től újra alkalom nyílik a csónakázásra.

A romantikus hangulatban érkezők különleges, baldachinnal díszített csónakban örökíthetik meg a felejthetetlen pillanatokat. Legyen szó eljegyzési vagy esküvői fotózásról. A csónakkikötő hétköznap 11:00 – 17:30, hétvégén és ünnepnap 9:30 – 17:30 óra között lesz nyitva.